钦定古今图书集成/明伦汇编/氏族典/第303卷 > 梁承学
## 钦定古今图书集成/明伦汇编/氏族典/第303卷 > 梁承学

按《聊城县志》：“承学字师颜，聊城人，玺之孙，相之子。隆
庆戊辰进士。内侍有同姓者，请订宗盟，承学正色谢
绝。殷文庄闻而重之。除延安府推官，谳狱多平反，奏
最第一，掌铨者嗛之。升南京工部主事。疏瓜仪河道，
清芦课，修孝陵，皆有能声。奏绩改户部广西司，进员
外郎中，改云南司。以边才擢陕西副使，备兵鄜延，缮”
城堡，饬武备。赐金、币，声称大振。回贼啸聚，檄谕立解，
赈贷饥民，全活甚众。乃为忌者所构，遂拂衣归。